Ferruccio Valcareggi

Ferruccio Valcareggi, født 12. februar 1919 i Trieste, død 2. november 2005 i Firenze, var en italiensk fotballtrener. Han var Italias herrelandslags assistent- og hovedtrener i perioden 1966-1974. 

Valcareggi spilte fotball for en rekke klubber fra 1937 ttil 1954, inkludert US Triestina Calcio (1973-40), Fiorentina (1940–1943), AC Milan (1944), Bologna (1944-47), Fiorentina igjen (1947-48), Vicenza (1948-49), Lucchese (1949-51), Brescia (1951-52) og Piombino (1952-54).

Det er likevel trenerkarrieren Valcareggi er mest kjent for. Han var først spillende trener for Piombino 1952-54 i Serie C, men klatret raskt via AC Prato og Atalanta BC til han fikk trene laget han spilte for, Fiorentina. Det gikk ikke så bra, og han fikk sparken for første og siste gang i 1964.

Etter et kort opphold som trener tilbake i Atalanta, ble han assistenttrener til landslagstrener Edmondo Fabbri. Da Fabbri fikk sparken etter VM i 1966, ble Valcareggi hovedtrener for Italia. Det første året var han trener i samarbeid med Helenio Herrera, en av de viktigste bidragsyterne til Italias catenaccio-spillestil med sterkt forsvar, men året etter var Valcareggi hovedtrener alene. Han lyktes på kort tid å få Italia på fote igjen etter VM i 1966, første med å vinne EM i 1968, og så ved å komme til finalen i VM i 1970. I 1972 og spesielt i VM i 1974 ble det klart at catenaccio-stilen til Valcareggi var gammeldags. Etter VM trakk han seg. Valcareggi er fortsatt regnet som mannen som fikk Italia tilbake til toppen etter mange år som et svakt lag.

Etter Italia trente han Hellas Verona FC (1975-78), AS Roma (1979-80) og så Italias B-lag 1979-1984.

Referanser

Eksterne lenker 
 

Italienske fotballspillere
Italienske fotballtrenere
Trenere i Fotball-VM 1966
Trenere i Fotball-VM 1970
Trenere i Fotball-VM 1974
Trenere i Fotball-EM 1968
Fotballspillere for US Triestina Calcio
Fotballspillere for ACF Fiorentina
Fotballspillere for AC Milan
Fotballspillere for Bologna FC
Fotballspillere for Vicenza Calcio
Fotballspillere for AS Lucchese Libertas
Fotballspillere for Brescia Calcio
Fotballtrenere for AC Prato
Fotballtrenere for Atalanta BC
Fotballtrenere for ACF Fiorentina
Fotballtrenere for Hellas Verona FC
Fotballtrenere for AS Roma
Trenere for Italias herrelandslag i fotball
Personer fra Trieste